Ke ka baka la’ng a boletše mantšu a matla gakaakaa? Ela hloko seo batho ba mmušo wa ka leboa wa Isiraele ya bogologolo ba bego ba se dira. Kgoši ya bona ya pele, e lego Jeroboama, o ile a bea dinamane tša gauta metseng ya Dani le Bethele gomme a kgothaletša batho gore ba rapele dinamane tše go e na le go rapela Jehofa Modimo ka nepo tempeleng ya Jerusalema. Kgoši ye gape e ile ya hloma menyanya le go kgetha baperisita ba go thuša batho go e keteka.—1 Dikgoši 12:26-33. Go Thatafiša Taba: Phema go bolela dilo ka moka tšeo o di tsebago ka taba yeo le boledišanago ka yona. (Joh 16:12) Hlalosa dintlha tša bohlokwa tšeo di lego serapeng. (be 226 ¶4-5) Dintlha tše dintši tša ka thoko, gaešita le tše di kgahlišago, di ka dira gore motho a se kwešiše dintlha tša bohlokwa. (be 235 ¶3) Ge morutwana a kwešišitše ntlha ya bohlokwa, fetelang pele serapeng se se latelago.